צו התכנון והבנייה (פטור מתוכנית ומהיתר להקמת מתחם שישמש למגורים) (חרבות ברזל) (בארי) (הוראת שעה)

{{ח:התחלה}}
{{ח:כותרת|צו התכנון והבנייה (פטור מתוכנית ומהיתר להקמת מתחם שישמש למגורים) (חרבות ברזל) (בארי) (הוראת שעה), התשפ״ד–2024}}

{{ח:פתיח-התחלה}}
{{ח:תיבה|ק״ת תשפ״ד, 3728|צו התכנון והבנייה (פטור מתוכנית ומהיתר להקמת מתחם שישמש למגורים) (חרבות ברזל) (בארי) (הוראת שעה)|https://olaw.org.il/takanot/takanot-11481.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק התכנון והבנייה#סעיף 266ו|סעיף 266ו}} {{ח:חיצוני|חוק התכנון והבנייה|לחוק התכנון והבנייה, התשכ״ה–1965}} (להלן – החוק), לאחר שנוכחתי שיש צורך בביצוע עבודות ושימושים לשם הקמת מתחם שישמש למגורים בעבור מי שהתגוררו ביישוב באזור התחולה ופונו מביתם לפי החלטת הממשלה בדבר פינוי בשל המצב הביטחוני המיוחד, ולאחר התייעצות עם המועצה הארצית לתכנון ולבנייה, אני מצווה לאמור:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בצו זה –
{{ח:ת|סוג=הגדרה}} ”הגורם המבצע“ – מי שהוסמך לעניין צו זה לפי החלטת הממשלה כאמור {{ח:חיצוני|חוק התכנון והבנייה#סעיף 266ו|בסעיף 266ו(א)(2) לחוק}};
{{ח:ת|סוג=הגדרה}} ”הוועדה המקומית“ – הוועדה המקומית לתכנון ולבנייה נגב מערבי;
{{ח:ת|סוג=הגדרה}} ”המבנים במתחם“ – המבנים למגורים וחדרי השנאים שבמתחם;
{{ח:ת|סוג=הגדרה}} ”הרשות המקומית“ – המועצה האזורית אשכול;
{{ח:ת|סוג=הגדרה}} ”התוכנית המאושרת“ – תוכנית מספר 651-0163725, קיבוץ בארי;
{{ח:ת|סוג=הגדרה}} ”חדר שנאים“ – מבנה שיוקם במתחם וישמש לאספקת חשמל במתחם;
{{ח:ת|סוג=הגדרה}} ”יישוב“ – קיבוץ בארי;
{{ח:ת|סוג=הגדרה}} ”מבנה למגורים“ – מבנה שיוקם במתחם וישמש למגורים למי שהתגורר ביישוב באזור התחולה ופונה מביתו לפי החלטת הממשלה בדבר פינוי בשל המצב הביטחוני המיוחד, הכולל עד שתי יחידות דיור ומרחב מוגן דירתי לכל יחידת דיור לפי {{ח:חיצוני|תקנות ההתגוננות האזרחית (מפרטים לבניית מקלטים)|תקנות המפרטים}};
{{ח:ת|סוג=הגדרה}} ”מהנדס מבנים“ – מהנדס רשוי כמשמעותו {{ח:חיצוני|חוק המהנדסים והאדריכלים#סעיף 11|בסעיף 11(א) לחוק המהנדסים והאדריכלים, התשי״ח–1958}}, הרשום בפנקס המהנדסים והאדריכלים במדור להנדסת מבנים ורשאי לבצע את הפעולות המפורטות {{ח:חיצוני|תקנות המהנדסים והאדריכלים (רישוי וייחוד פעולות)#תוספת 1 פרט 2|בפרט 2 לתוספת הראשונה בתקנות המהנדסים והאדריכלים (רישוי וייחוד פעולות), התשכ״ז–1967}};
{{ח:ת|סוג=הגדרה}} ”מתחם“ – שטח של כ־180 דונם, המצוי בקיבוץ בארי, המיועד בעיקרו למגורים לפי התוכנית המאושרת, ואשר ישמש מתחם למגורים, כפי שמסומן בכחול ומפורט בתשריט {{ח:פנימי|תוספת|שבתוספת}};
{{ח:ת|סוג=הגדרה}} ”נספח העמדה“ – כמשמעותו {{ח:חיצוני|תקנות התכנון והבנייה (רישוי בנייה)#תוספת 1 פרט 3|בסעיף 3 לתוספת הראשונה בתקנות התכנון והבנייה (רישוי בנייה), התשע״ו–2016}}, המתייחס למתחם בלבד ולא למגרשים סמוכים לו;
{{ח:ת|סוג=הגדרה}} ”פיקוד העורף“ – הגא כהגדרתו {{ח:חיצוני|חוק ההתגוננות האזרחית|בחוק ההתגוננות האזרחית, התשי״א–1951}};
{{ח:ת|סוג=הגדרה}} ”תקנות המפרטים“ – {{ח:חיצוני|תקנות ההתגוננות האזרחית (מפרטים לבניית מקלטים)|תקנות ההתגוננות האזרחית (מפרטים לבניית מקלטים), התש״ן–1990}}.

{{ח:סעיף|2|הפטור ותנאיו}}
{{ח:ת}} הקמת מבנים למגורים וחדרי שנאים, העבודות הנדרשות לשם כך, ובכלל זה עבודות לפיתוח השטח, לסלילת כבישים, לפיתוח השטחים הפתוחים ולהקמת תשתיות, וכן השימוש במבנים במתחם, פטורים מתוכנית ומהיתר לפי {{ח:חיצוני|חוק התכנון והבנייה#פרק ה|פרק ה׳ לחוק}}, ובלבד שהתקיימו כל אלה:
{{ח:תת|(1)}} ניתן אישור מהנדס הוועדה המקומית לנספח העמדה ומפלסי פיתוח;
{{ח:תת|(2)}} טרם הקמת המבנים למגורים ניתן אישור פיקוד העורף לעניין המרחב המוגן הדירתי שיוקם בהם לפי {{ח:חיצוני|תקנות ההתגוננות האזרחית (מפרטים לבניית מקלטים)|תקנות המפרטים}};
{{ח:תת|(3)}} העבודות יבוצעו והמבנים במתחם יוקמו על ידי הגורם המבצע, על בסיס נספח העמדה שאושר כאמור בפסקה (1);
{{ח:תת|(4)}} מבנה למגורים יוגבל לשתי קומות, והוא יכלול עד שתי יחידות דיור, ששטח כל אחת מהן לא יעלה על 240 מ״ר;
{{ח:תת|(5)}} מספר המבנים למגורים במתחם לא יעלה על 76, ומספר יחידות הדיור במתחם לא יעלה על 152;
{{ח:תת|(6)}} השטח הכולל של המבנים למגורים במתחם לא יעלה על 37,000 מ״ר;
{{ח:תת|(7)}} חדר שנאים יהיה חד־קומתי ושטחו לא יעלה על 50 מ״ר;
{{ח:תת|(8)}} מספר חדרי השנאים במתחם לא יעלה על שניים;
{{ח:תת|(9)}} ביצוע העבודות במתחם יחל בתוך תקופה של שישה חודשים מיום פרסום הצו, ותקופת ביצוע העבודות לא תעלה על שלוש שנים ממועד תחילתן והכול בכפוף להוראות {{ח:פנימי|סעיף 3|סעיף 3}};
{{ח:תת|(10)}} לאחר הקמת המבנים במתחם וקודם תחילת השימוש בהם, מי שמורשה על ידי הגורם המבצע להתחייב בשמו, ימסור הודעה לרשות הרישוי המקומית של הוועדה המקומית, כי למבנים במתחם שהוקמו לפי צו זה, התקבלו האישורים הנדרשים לפי כל דין, ובכלל זה כל אלה:
{{ח:תתת|(א)}} אישור מהנדס הרשות המקומית בדבר אופן חיבור המבנים למגורים לרשתות המים, הביוב, החשמל והתקשורת;
{{ח:תתת|(ב)}} אישור מהנדס מבנים שהקמת המבנים במתחם בוצעה לפי הוראות הדין שעניינן תכן הבנייה, לרבות לעניין בטיחות המבנים ויציבותם;
{{ח:תתת|(ג)}} אישור שהקמת המבנים למגורים בוצעה בהתאם לאישור פיקוד העורף כאמור {{ח:פנימי|סעיף 2|בסעיף 2(2)}};
{{ח:תתת|(ד)}} אישור הרשות הארצית לכבאות והצלה לשימוש במבנים במתחם;
{{ח:תתת|(ה)}} אישור שכל פסולת הבנייה פונתה אל אתר מורשה על פי כל דין לסילוק פסולת בניין או לטיפול בה במהלך עבודת ההקמה או מייד לאחר השלמתה; אישור כאמור יינתן מאת האתר המורשה שאליו פונתה פסולת הבנייה.

{{ח:סעיף|3|תוקף}}
{{ח:תת|(א)}} תוקפו של צו זה יפקע בהתקיים אחד מאלה:
{{ח:תתת|(1)}} לא הוגשה תוכנית הכוללת הוראות להסדרת העבודות כפי שנקבעו בצו זה (בסעיף זה – התוכנית המסדירה), למוסד התכנון המוסמך לאשרה, בתוך שנתיים ממועד פרסומו של צו זה; לעניין זה, הוגשה תוכנית ונדחתה על ידי מוסד התכנון המוסמך לאשרה, יראו אותה ממועד הדחייה כאילו לא הוגשה;
{{ח:תתת|(2)}} לא התקבלה החלטה על אישור התוכנית המסדירה, בתוך שלוש שנים וחצי ממועד פרסומו של צו זה; שר הפנים רשאי, בהחלטה מנומקת בכתב, להאריך את התקופה האמורה בתקופה מצטברת שלא תעלה על שנה;
{{ח:תתת|(3)}} התוכנית המסדירה לא נכנסה לתוקף בתוך חמש שנים ממועד פרסומו של צו זה; שר הפנים רשאי, בהחלטה מנומקת בכתב, להאריך את התקופה האמורה בפסקה זו בתקופה מצטברת שלא תעלה על שנה.
{{ח:תת|(ב)}} תוקפו של צו זה לעניין פטור מתוכנית יפקע עם כניסתה לתוקף של התוכנית המסדירה; ואולם תוקף צו זה לעניין פטור מהיתר ימשיך לעמוד לאחר כניסתה לתוקף של התוכנית המסדירה, וזאת למשך 18 חודשים מיום כניסתה לתוקף.
{{ח:תת|(ג)}} בלי לגרוע מהוראות סעיפים קטנים (א) ו־(ב), כללה התוכנית המסדירה שהוגשה רק חלק מהעבודות והשימושים שנקבעו בצו זה, או התקבלה החלטה על אישור תוכנית המסדירה רק חלק מהעבודות והשימושים שנקבעו בצו זה, יפקע תוקפו של הצו לעניין החלק שהתוכנית המסדירה לא הסדירה.

{{ח:סעיף|4|הפסקת השימוש והשבת המצב לקדמותו}}
{{ח:ת}} עם פקיעת תוקפו של צו זה לפי {{ח:פנימי|סעיף 3|סעיף 3(א) ו־(ג)}}, וכן עם פקיעת תוקפו של צו זה לעניין פטור מהיתר בתום 18 חודשים מיום כניסת התוכנית המסדירה לתוקף כאמור {{ח:פנימי|סעיף 3|בסעיף 3(ב) סיפה}}, הגורם המבצע יהיה אחראי להפסקת השימושים מכוח צו זה במבנים במתחם ולהחזרת המצב לקדמותו ככל האפשר, זולת אם הוסדרו על פי דין.

{{ח:קטע2|תוספת|תוספת}}
{{ח:קטע4||{{ח:הערה|({{ח:פנימי|סעיף 1|סעיף 1}})}}}}

{{ח:סעיף*}}
{{ח:ת}} מתחם מגורים בארי – גוש 100907 חלקות 20, 24, 25; גוש 400040 חלקות 1, 6 {{ח:הערה|(תשריט הושמט)}}

{{ח:חתימות|י״ט באלול התשפ״ד (22 בספטמבר 2024)}}
* '''משה ארבל'''
שר הפנים
{{ח:סוגר}}
{{ח:סוף}}
[[קטגוריה:בוט חוקים]]